محمد آصف خاں

محمد آصف خاں، پنجاب، پاکستان توں تعلق رکھݨ والے پنجابی ماہر لسانیات، پنجابی زبان و ادب دے لکھاری، کھوجکار، پارکھ تے کہاݨی کار سی۔ 

تفصِیل
محمد آصف خاں 29 نومبر، 1929 نوں بستی دانشمنداں ضلع جلندھر،  پنجاب، برطانوی ہند وچ پیدا ہوئے۔ قیام پاکستان ویلے لاہور آگئے۔ ایم اے پنجابی کیتا۔ پنجابی مجلس دے سیکرٹری تے رسالہ پنجابی ادب دے مدِیر وی رہے۔ پہلاں شاہ حسین کالج لاہور وچ پنجابی دے استاد رہے، فیر پنجاب یونیورسٹی دے شعبہ پنجابی وچ ایم اے دے پڑھیاراں نُوں پڑھاؤن٘دے رہے۔ 

محمد آصف خاں پنجابی ماہر لسانیات، محقّق، نقاد تے کہاݨی کار سی۔ اوہ پنجابی زبان توں علاوہ انگریزی، اردو، فارسی، سندھی تے ہندی اُتے وی عبُور رکھدے سی۔ اوہ پاکستان پنجابی ادبی بورڈ دے سیکرٹری وی رہے۔ 

اجوکی کہاݨی، مُڈھلی لفظالی، آکھیا بابا فرید نے، احمد خاں کھرل، ہیر دمودر، نک سک، آکھیا بُلھے شاہ نے اوہناں دیاں تنقید تے ترتیب دِتیاں کتاباں شائع ہوچُکِیاں نیں۔ 

رچناواں
نک سک
ہور نک سک
پنجابی زبان دا پچھوکڑ
مڈھلی لفظالی، 1976
کان لیکھا، تنویر بخاری دے نال سانجھی، 1984
آزادی مگروں پنجابی ادب، پاکستان پنجابی ادبی بورڈ، لاہور
اجوکی کہاݨی، 1962

وفات
محمد آصف خاں 17 مارچ، 2000ء نوں فَوت ہوگئے۔

 حوالے 

گٹھ:پنجابی لکھاری
گٹھ:پنجابی ادیب
گٹھ:پنجابی سیوک
گٹھ:پنجابی کہانی کار
گٹھ:پنجابی ماہرین لسانیات
گٹھ:پنجابی شخصیتاں
گٹھ:لاہور دے لکھاری
گٹھ:لاہوری شخصیتاں